Witold Gombrowicz

Witold Gombrowicz (født 4. august 1904 i Małoszyce nær Kielce i Polen, død 24. juli 1969 i Vence nær Nice i Frankrike) var en polsk forfatter og dramatiker.

Liv og virke

Bakgrunn 
Han vokste opp i en velstående og stolt polsk familie, som hadde sitt hjem ca. 200 kilometer fra Warszawa. Han studerte jus og fransk litteratur på universitetet i Warszawa fra 1926 til 1932. Som student var han en livsnyter, og involverte seg mye i hovedstadens kulturelle og sosiale liv. 

Etter at han fullførte sin utdannelse ble han ansatt som oversetter for utenriksdepartementet i Polen. Det var der han møtte sin beste venn, Jerzy Giedroyć.

Forfatter 
I 1933 publiserte han flere noveller i en samling kalt Memoarer fra en tid av umodenhet. Novellene  ble dog sett på som rare og ble upopulære i kulturkretser. Hans første suksess kom med boken Ferdydurke, som ble berømt gjennom ondartet kritikk fra polske nasjonalister.

Flere dager før andre verdenskrig brøt ut kjøpte han båtbilletter til Argentina, og Polen ble invadert av Tyskland under reisen. Reisen sluttet i Buenos Aires i Argentina, hvor alle sivile ble tvunget i land. Mange, inkludert Gombrowicz selv, ble i Argentina grunnet dårlig råd. 

Gombrowicz ble tilbudt å bo hos argentinske medlemmer av familien til Jerzy Giedroyć til krigen var over, men etter at Tyskland invaderte Frankrike skjønte man at krigen kunne vare en stund. Så Gombrowicz slo seg ned i Buenos Aires, hvor han ble i 25 år. Han arbeidet som fransklærer på et gymnas og ble kjent med sin fremtidige kone, Rita, medlem av Buenos Aires kunstneriske bohembevegelse.

Etter annen verdenskrig kunne ikke rikmannssønnen Gombrowicz dra tilbake til Polen. Romanene og skuespillene hans var svartelistet helt til sent på 1970-tallet, men ble utgitt av hans gode venn Giedroyć, som i 1950 etablerte et forlag kalt Kultura i Paris. 

Fordi mange bøker ble smuglet til Polen ble han også kjent i hjemlandet. Giedroyć oversatte også Ferdydurke og Trans-Atlantyk til fransk. Trans-Atlantyk skapte stor interesse i Frankrike blant teaterkritikere, noe som gav Gombrovicz noe oppmerksomhet.

I 1965 flyttet han fra Argentina til Paris og bodde der sammen med sin kone frem til sin død i 1969.

Ettermæle 
Det var først mot slutten av sitt liv at Gombrowicz oppnådde bredere popularitet, og er i dag betraktet som en av de mest fremtredende figurer i polsk litteratur.

Verker

Romaner 
 Ferdydurke, 1937. Norsk oversettelse 1969 ISBN 978-82-05-36366-3
 Opętani, 1939.
 Trans-Atlantyk, 1953/2015.
 Pornografia, 1960. Norsk oversettelse 1966/2020: Forførelsen
 Kosmos, 1967. Norsk oversettelse 1967, 2019.

Noveller 
 Pamiętnik z okresu dojrzewania, 1933. 
 Bakakaj, 1957

Skuespill 
 Ślub, 1953 
 Iwona, księżniczka Burgunda, 1958. Norsk oversettelse ved  Carl Fredrik Engelstad: Yvonne, Prinsesse av Burgund
 Historia, 1962 
 Operetka, 1966. Norsk oversettelse ved Halldis Moren Vesaas: Operette

Øvrige tekster 
 Dzienniki, dagbøker, 1953–1969. Norsk oversettelse 2013.
 Testament, Entretiens avec Dominique de Roux, 1969
 Wędrówki po Argentynie, 1977

Filmatiseringer 
 Ferdydurke (1991) – regi Jerzy Skolimowski. 
 Pornografia (2003) – regi Jan Jakub Kolski. 
 Witold Gombrowicz 
 Institut national de l'audiovisuel (INA)

Referanser

Eksterne lenker 
 
 

Polske forfattere
Dramatikere
Polskspråklige forfattere
Personer fra Opatów fylke